Ego Johannes, comes Burgundie et dominus Salinensis, notum facio universis quod sanctimoniales de Honens habent in calderiis meis de Salino triginta et duos solidos stephaniensium percipiendo in responso sancti Johannis Baptiste et alios triginta et duos solidos percipiendos in sequenti responso Sancti Andree, quos domini de Salino predecessores mei eisdem in elemosinam contulerunt. Quam elemosinam dictis sanctimonialibus laudo et confirmo et concedo per presentem cartam sigilli mei munimine roboratam. Datum anno Domini M° CC° XXX° octavo, mense junio.